
Summary. It is imminent and absolutely necessary for the state, concurrently with the de- legation of certain powers that are eminently its responsibility, to establish efficient and flexible control mechanisms over the exercise of the delegated powers. Starting from this objective, the legislator intervened in the framework law that regulates the activity of bailiffs. Disciplinary procedures for bailiffs have recently been subject to legislative changes. The article presents the critical analysis of some aspects related to the modification of the grounds of admissibility of the notification addressed to the Disciplinary College of bailiffs.
The legal consequences of the application of the new regulations are also subject to analy- sis, including through the lens of the chances to continue examining referrals that do not belong to the competence of the Disciplinary Board in the competent court.

INTRODUCERE
Din septembrie 2010 activitatea executorilor judecătorești din Republica Mol- dova subscrie statutului de liber profesionist. Chiar dacă în sintagma ,,liber profe- sionist” este prezent termenul de ,,liber”, profesia nu a devenit mai puțin riguros reglementată – ba din contra, atestăm o tendință de sporire a gradului de reglementare și control al acesteia.
Este iminent și absolut necesar ca statutul, concomitent cu delegarea unor atribuții ce îi revin eminamente să instituie mecanisme eficiente și suple de control asupra exerci- tării atribuțiilor delegate. Acest control, în opinia noastră, urmează să vizeze în mod spe- cial 2 aspecte – (1) persoana (conduita, pregătirea profesională, reputația etc) celor care sunt investiți cu împuterniciri de exercitare a atribuțiilor delegate de stat și (2) modul în

care aceste persoane își organizează și exercită activitățile. Cea de-a doua dimensiune a controlului se materializează, inclusiv, prin controlul disciplinar.
Totodată, este necesar ca statutul să asigure condițiile de aplicare a cenzului înalt de calitate pe care, prin cerințele și mecanismele de control, îl impune.

MATERIALE ȘI METODE
În cele ce urmează ne propunem o analiză a unor aspecte privind controlul discipli- nar al executorilor judecătorești. Ne vom focusa atenția pe cele mai recente intervenții ale legiuitorului pe acest segment și pe estimarea modului de realizare a acestora. Acest ultim aspect îl vom aborda preponderent din perspectivă anticipativă, teoretică – or, re- glementările pe care le punem în discuție, deși sunt în vigoare din ianuarie 2024, nu au fost încă puse în aplicare.
Demersul de cercetarea va fi orientată spre identificarea unor lacune/dificultăți    în aplicare a metodelor/procedurilor de control, cât și conturarea unor soluții pentru depășirea acestora.
Etimologia cuvântului ,,control” induce ideea că existența unui control este indis- pensabilă existenței unui ,,calapod”, unor ,,modele”, standarde, prin raportare la care se face controlul [1]. În termeni plastici, prin controlul exercitat asupra activității de execu- tare silită, se realizează implementarea unei culturi de evaluare a acestui sistem [2].
Chiar dacă la moment profesia de executor judecătoresc nu are un set de standar- de profesionale care să acopere toate aspectele relevante activității executorului jude- cătoresc, punctele de reper pentru setarea coordonatelor controlului asupra activității  de executor judecătoresc se regăsesc în textul Legii nr. 113/2010 privind executorii judecătorești.
Acest act normativ a fost modificat prin legea nr. 367/2023 din 21.12.23, în vigoare din 17.01.24. Prin această legea au fost operate numeroase modificări ce țin de sporirea rigorilor față de modul de exercitare a activității de executor judecătoresc, lucru indicat expres în nota informativă a proiectului de lege [3].
Inclusiv, prin legea nr. 367/2023 au fost operate numeroase modificări referitoare la procedurile disciplinare în privința executorilor judecătorești. În cele ce urmează ne vom opri asupra unora dintre ele, examinând impactul acestora asupra activității executorilor judecătorești și modul în care se va preda cadrului normativ existent implementarea acestora.
Astfel, prin legea menționată supra se completează art. 21 al Legii 113/2010 cu ur- mătorul alineat: „(10) Activitatea executorului judecătoresc suspendată în temeiul alin.
(1) lit. g) se reia de drept la expirarea termenului de suspendare a activității acestuia indicat în decizia Colegiului disciplinar.”
Potrivit acestei norme, în cazul aplicării sancțiunii disciplinare de suspendare a activității de executor judecătoresc, la expirarea termenului de suspendare, activitatea executorului judecătoresc va fi reluată de drept.


În contrast cu această prevedere, al. (9) al aceluiași articol stabilește ca și regulă generală că: ,,Reînvestirea se face la cererea persoanei interesate, adresată Ministerului Justiției, în cel mult 45 de zile de la decăderea motivelor ce au cauzat suspendarea sau încetarea activității de executor judecătoresc. Cererea se comunică și Consiliului Uniunii Naționale a Executorilor Judecătorești, fiind însoțită de solicitarea avizului, precum și de actele ce probează întrunirea condițiilor prevăzute de alin. (10). Ordinul de reînvestire cu împuterniciri de exercitare a activității de executare este emis în cel mult 7 zile lucră- toare de la prezentarea avizului pozitiv al Consiliului Uniunii Naționale a Executorilor Judecătorești” [4]. Acest alineat instituie regula potrivit căreia în toate cazurile de reluare a activității de executor judecătoresc, reluarea se face prin emiterea de către ministrul justiției a ordinului de reînvestire cu împuterniciri, emis ulterior întrunirii condițiilor de prezentarea a avizului pozitiv din partea organului profesional. Această regula se va apli- ca în cazul unei suspendări voluntare, suspendării pe motiv de concediu de maternitate şi de concediu pentru îngrijirea copilului , suspendării pe motiv de incapacitate temporară de muncă cu o durată mai mare de 4 luni etc. – adică în toate cazurile de suspendare a activității de executor judecătoresc, cu excepția celui de aplicare a suspendării în calitate de sancțiune disciplinară. Rațiunile pentru care legiuitorul a decis să diferențieze și să trateze mai favorabil situația suspendării ca și sancțiune disciplinară în raport cu suspen- darea voluntară sau a celei ce nu depinde de voința executorului judecătoresc nu sunt clare și nici nu sunt elucidate de nota informativă.
În opinia noastră această normă nu are explicații plauzibile și ar putea dăuna bunei funcționări a sistemului de executare, anihilând pe alocuri efectul punitiv al sancțiunii disciplinare stabilite de lit. d) a art. 31 al Legii 113/2010.
Alte prevederi care pare că vor crea dificultăți în aplicare sunt cele de la al. (2) al art. 30 al Legii 113/2010. Astfel, potrivit acestui alineat ,,(2) Dacă Colegiul disciplinar constată că faptele invocate în sesizare nu ţin de competenţa sa, originalul sesizării și înscrisurile care o însoțesc se expediază autorității competente în termen de 5 zile lucră- toare de la data înregistrării sesizării, fapt despre care se informează autorul sesizării.”
Reținem că acesta alineat este inserat în articolul cu denumirea marginală ,,Deci- ziile Colegiului disciplinar ” - iar emiterea deciziilor Colegiului disciplinar este o etapă care în mod firesc este precedată de etapa examinării admisibilității sesizării (reglemen- tată de art. 28 al Legii 113/2010).
Astfel, o primă și vizibilă neconcordanță, este faptul că pare să nu cadreze terme- nul indicat la al. (2) al art. 30 – 5 zile lucrătoare de la data înregistrării sesizării – cu realizarea etapei de trecere prin procedura de admisibilitate și doar ulterior – exami- narea încadrării sesizării în aria de competență a Colegiului disciplinar al executorilor judecătorești. Dincolo de faptul că este greu de imaginat cum Colegiul va reuși în termen de 5 zile lucrătoare de la înregistrarea sesizării să se convoace pentru a decide asupra admisibilității sesizării și după să se convoace pentru a decide dacă acestei sesizări i   se aplică prevederile al. (2), nu reținem nici rațiunea unei asemenea consecutivități a lucrurilor. Or, din moment ce este evident că în sesizare sunt invocate fapte ce nu țin de

competența Colegiului disciplinar, care este rostul declarării acesteia admisibile, pentru ca ulterior - la distanță de ore practic! (or, trebuie să se reușească în cele 5 zile lucrătoare)
· aceasta să fie readresată altui organ, în competența căruia ar fi examinarea acesteia.
Mai mult, dacă e să ne raportăm la prevederile al. (5) al art. 21, acesta prevede ur- mătoarele: „Colegiul disciplinar examinează sesizarea prin prisma respectării condițiilor prevăzute de prezenta lege și dispune, printr-o decizie nesusceptibilă de atac, în lipsa părților, după caz:
a) respingerea sesizării ca fiind inadmisibilă; sau
b) admiterea sesizării și intentarea procedurii disciplinare.”
Astfel, potrivit acestor reglementări ar rezulta că Colegiul ar urma să verifice dacă nu cumva faptele invocate în sesizare exced aria sa de competență, doar ulterior unei decizii de admitere a sesizării și intentare a procedurii disciplinare. Practic, algoritmul descris de normele citate impune intentarea unei proceduri disciplinare având la bază o sesizare care nu este de competența Colegiului disciplinar al executorilor judecătorești. Un alt aspect ce va trezi iminent dificultăți în aplicare ține de soluția impusă de lege pentru sesizările ce nu se înscriu în aria de competență a colegiului disciplinar - expe- dierea sesizării înregistrate la Colegiul către altă autoritate competentă să o examineze
· așa cum prevede al. (2) al art. 30 al Legii 113/2010. Astfel, dacă, ipotetic, Colegiul disciplinar va constata examinând sesizarea că faptele invocate în ea țin de competența instanței de judecată (or, practica de lucru a componențelor precedente ale Colegiului disciplinar arată că cel mai frecvent în sesizări persoanele invocă dezacord cu actele procesuale ale executorului judecătoresc), Colegiul ar urma să readreseze instanței de judecată sesizarea.
În mod absolut evident o atare readresare nu poate ține locul unei adresări formu- late în condițiile art. 166, 167 Cod de procedură civilă sau 161-164 Cod de executare. Or, această readresare nu va echivala cu depunerea cererii în instanța de judecată de către persoana interesată/împuternicită corespunzător, nu va conține elementele impuse de lege pentru forma și conținutul cererilor adresate instanței de judecată și – cu o mare probabilitate, dedusă din experiența de lucru a precedentelor componențe ale Colegiului Disciplinar al executorilor judecătorești – va ajunge în instanța de judecată în afara ter- menului legal de înaintare a contestației.
Apreciem că această reglementar, care își are sorgintele în Codul administrativ [5] nu este tocmai inspirată pentru aplicare în cazul sesizărilor adresate Colegiului discipli- nar.
O altă novație conexă normelor analizate este faptul că legiuitorul limitează (com- parativ cu reglementările ce se conțineau în Regulamentul de activitate al Colegiului disciplinar al executorilor judecătorești, aprobat prin Ordinul ministrului justiției nr. 96/2017), temeiurile de inadmisibilitate, astfel încât sesizarea nu mai poate fi declarată inadmisibilă dacă ea în mod evident nu conține fapte care ar fi de competența Colegiului disciplinar. Anterior un asemenea temei se regăsea la lit. b) a p. 43 a Regulamentului menționat [6] .


Estimăm că efectele adverse ale excluderi acestui temei de inadmisibilitate a se- sizării vor fi (1) supraîncărcarea inutilă a agendei Colegiului disciplinar, (2) încălcarea termenului legal de readresare a sesizării și (3) intrarea într-un colaps juridic în care va exista o procedură disciplinară intentată, fără finalitatea reglementată de lege - adică o decizie de admitere sau respingere în fond a sesizării.
Singura soluție aparent aptă să rezolve inadvertențele menționate mai sus ar fi eli- minarea situației de intentare a unei proceduri disciplinare pe o sesizare care nu conține fapte de competența Colegiului disciplinar prin aplicarea conținutului prevederilor lit.
e) a al.(2) al art. 28 al Legii 113/2010 - ,,descrierea succintă și clară a faptei care poa- te constitui abatere disciplinară, inclusiv data și locul săvârșirii faptei” – astfel ca sesizarea ce nu indică fapte care pot constitui abateri disciplinare să fie declarată inadmisibilă.
Această soluție pare a fi în măsură să dezlege acel rebus juridic creat de inconsecvența modificărilor legislative analizate.

REZULTATE ȘI DISCUȚII
Activitatea Colegiului disciplinar al executorilor judecătorești constituit în condițiile legii 113/2010, în redacția ulterioară modificărilor operate prin Legea 367/2023 urmează să înceapă curând. Bineînțeles, practica acestui organ va contura modul de aplicare și in- terpretare a noilor reglementări privind procedurile disciplinare, iar urmare a acestui fapt subiectul abordat ar putea fi discutat și examinat pe temelii empirice mai solide – care, fără îndoială vor fi conturate și de practica judiciară.

CONCLUZII
În concluzie, modificările recente aduse Legii nr. 113/2010 prin Legea nr. 367/2023 au adus mai multă rigurozitate în procedurile de control disciplinar a activității execu- torilor judecătorești din Republica Moldova. Cu toate acestea, implementarea practică a acestor modificări pare să fie însoțită de dificultăți semnificative. Unele aspecte, cum ar fi gestionarea sesizărilor care nu sunt de competența Colegiului disciplinar, sau proce- durile de reînvestire în funcție după suspendare, ridică întrebări cu privire la eficiența și claritatea noilor reglementări.
Modificările operate la Legea 113/2010 prin legea nr. 367/2023 aduc un plus de rigoare procedurilor de control a activității executorilor judecătorești, inclusiv celor dis- ciplinare, însă, la moment aplicarea practică a unor inovații pe acest segment pare a fi sinuoasă.
Este imperativ ca autoritățile competente să identifice și să remedieze aceste inconsecvențe pentru a asigura funcționarea corespunzătoare a sistemului de executare silită în conformitate cu noile standarde legislative. Monitorizarea și ajustarea continuă a aplicării acestor norme vor fi esențiale pentru asigurarea unei culturi profesionale și a unei bune administrări în domeniul executării silite în Republica Moldova.

